
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea alocării sumei de 12 mii lei din bugetul local al Municipiului 
Focşani pe anul 2012, pentru premierea sportivilor  participanţi la a III-a ediţie 

a Turneului „ Cupa Vrancea – Taekwondo WTF”,  pentru copii, cadeţi
 şi juniori, ce va avea loc în data de 29 septembrie 2012
                  Consiliul Local al Municipiului Focşani, judeţul Vrancea, întrunit în şedinţa ordinară,

analizând proiectul de hotărâre iniţiat de consilierii locali Radu Niţu, Balaban Elena Luminiţa, Oloeriu Ioan Liviu, Pădineanu Gabriel şi Horhocea Puiu Dragoş, prin care se propune aprobarea alocării sumei de 12 mii lei din bugetul local al Municipiului Focşani pe anul 2012, pentru premierea sportivilor  participanţi la a III-a ediţie a Turneului „ Cupa Vrancea – Taekwondo WTF”,  pentru copii, cadeţi şi juniori, ce va avea loc în data de 29 septembrie 2012, raportul comun întocmit de Direcţia economică şi Directia resurse umane şi coordonare unităţi subordonate înregistrat la nr. 40398/16.08.2012;

- văzând avizul favorabil al Comisiei buget şi administraţie publică;

- având în vedere adresa transmisă  de  Clubul Sportiv Addras Taekwondo Focşani înregistrată la nr. 40211/16.08.2012;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.( 2 )  lit
 „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :
                 Art. 1 (1) Se aprobă alocarea sumei de 12 mii lei din bugetul local al Municipiului Focsani pe anul 2012, pentru premierea sportivilor  participanţi la a III-a ediţie a Turneului „ Cupa Vrancea – Taekwondo WTF”,  pentru copii, cadeţi şi juniori, ce va avea loc în data de 29 septembrie 2012.
                            (2) Suma prevazută la alin (1) va fi alocată din bugetul propriu al Primăriei Municipiului Focşani, de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei” (67.02.50), articolul bugetar „Alte cheltuieli cu bunuri şi servicii”(20.30.30) pentru categoria juniori astfel:

· 10 premii I x 500 lei;

· 10 premii II x 400 lei;

· 10 premii III x 300 lei  = 3.000 lei .

                Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane si coordonare unităţi subordonate şi Serviciul comunicare, protecţie civilă.

            PREŞEDINTE DE SEDINŢĂ,

                Oloeriu Ioan Liviu
                                                                                                         CONTRASEMNEAZĂ,

                                                                                                  SECRETARUL MUNICIPIULUI 

                                                                                                                      FOCŞANI
                                                                                                        Corhană Eduard Marian

